Adzé məyɔŋ mábɔ éngongom dzí, dzé bod bábɔ evovol étotog ? 2Mǹkúkúmá yā sí myânyuan bətə́tə̄lə́, miǹtómbā myâbui bisɔ̌g á nyɔ́l Ǹtondôbə ai Krǐstus woe, 3Bɔ́ nâ: “ḿmānágân tyé mə̄súŋ mábán, ḿbwéán m̀bog wábán.” 4A woe bɔ́, ényɔ́ á tɔá á yób; Ǹtondôbə a kpə́lə̄ bɔ́. 5Abǒg tē hḿ ā kɔ́bɔ ai bɔ́ ai olún wóé ósə, a kúb bɔ wɔ̌ŋ á nyɔ́l áyɔ̄g díé á yōb: 6Mǎ mə̄ ngáfúbu ǹkúkúmá wáma á ḿfūfúb ǹkǒl Síon wáma á yōb." 7Mayi kad ábéndé Ńtondôbə: A ngádzó ai ma nâ: "O nə mɔ́n wáma mǎmēn mə̄ byé wā ámōs yə aná. 8Dzaígi ma, mə́ və wa məyɔŋ, mə́ bɔ wa ngab elíg, məbúg mə́ sí mə́ wóge ai wa; 9Wayi mɔ búg ai ǹtúm ekié, o bwé mɔ bifas anə́ məmvié mə́ ḿmie vyə̌g." 10Ńdɔ̄ hḿ, étɔ́á dzī, ǎ mīńkúkúmá, tɔ́bɔ́gán fəg, ǎ bə̄tsíg míńtól yā sí. 11Syéán Ǹtondôbə ai wɔ̌ŋ a miǹnə́m; 12váan mɔ́n ólugú, təge ai nálā a yi yóg ólūn, mǐ ngaman dzáŋ ékɔ̄á, olún wóé wâbəbəm káb ndóan, tɔ́ á zəzə dzam ! Bəsɔ́mbɔ́g mvɔ̄m ébá básɔbɔ nyé ábum á sí.